Også i 2022 måtte rennet i Innsbruck avlyses på grunn av sterk vind, og rennet ble flyttet til Bischofshofen, hvor det ble avholdt to renn der, i likhet med 2007/08. Ryōyū Kobayashi vant hoppuka 2021/22 sammenlagt, før norske Halvor Egner Granerud vant sammenlagt i 2022/23, og ble med det første norske hopper til å vinne hoppuka siden Anders Jacobsen vant i 2006/07. Kobayashi vant hoppuka for tredje gang i 2023/24, og ble med det første hopper siden Janne Ahonen i 1998/99 til å vinne sammenlagt uten å vinne noen av de fire rennene.